Diari Oficial de la Generalitat Valenciana


Sumari del DOGV 8620, del 26-08-2019 (2019/6969)

Notificació de la sentència dictada en el judici verbal número 977/2018.
------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6969


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el judici verbal número 977/2018. [2019/6969]  
Demandant: Criteria Caixa, SAU.  
Procuradora: Silvia López Monzó.  
Advocat: Enrique Alabadi Toledo.  
Demandat: ignorats ocupants de la plaça de garatge del c/ Sant Ramon, número 7, soterrani, plaça 16.   
  
José David Sevilla García, lletrat de l'Administració de justícia del Jutjat de Primera Instància 2 de Torrent, certifique que en el procediment de judici verbal número 977/2018 seguit a instàncies de Criteria Caixa, SAU contra ignorats ocupants plaça de garatge c/ Sant Ramon, número 7, soterrani, plaça 16, s'ha dictat sentència que té la dispositiva del tenor literal següent:  
«Estimar íntegrament la demanda interposada per Criteria Caixa, SAU contra ignorats ocupants plaça garatge c/ Sant Ramon, número 7, soterrani, plaça 16, i en conseqüència:  
- declarar pertocar el desnonament interessat respecte a l'immoble propietat de l'entitat actora que ha sigut ocupat en precari pels demandats i  
- condemnar els ignorats ocupants de l'habitatge situat en plaça garatge, c/ Sant Ramon, número 7, soterrani, plaça 16, a deixar lliure, vacu i a la disposició de la part actora l'habitatge situat al c/ Sant Ramon, número 7, soterrani, plaça 16.  
Tot això amb expressa imposició de les costes processals causades a la part demandada.  
Notifiqueu la present resolució a les parts, i feu-los saber que contra aquesta es pot interposar recurs d'apel·lació, davant d'aquest jutjat en el termini de 20 dies comptats des de l'endemà de la notificació, on caldrà exposar les al·legacions en què es base la impugnació, a més de citar la resolució apel·lada i els pronunciaments que impugnen. De conformitat amb el que es disposa en la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre, per a recórrer, la part recurrent haurà de constituir depòsit per import de 50 - que es consignarà en el compte de consignacions d'aquest jutjat, sense que puga considerar-se preparat el recurs si el depòsit no estiguera constituït. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots ells.  
  
Expediu i uniu un certificat d'aquesta resolució a les actuacions amb inclusió de l'original en el llibre de sentències.  
Aquesta és la sentència, la qual pronuncie, mane i signe.»  
I atés que la part demandada es troba en ignorat parador, s'expedeix el present edicte perquè li servisca de notificació de forma deguda.  
  
Torrent, 25 de juny de 2019.- El lletrat de l'Administració de justícia: José David Sevilla García.  
  
I perquè servisca de notificació de legal forma al demandat, ignorats ocupants c/ Sant Ramon, número 7, pis 2n, porta 13a de Torrent, que es troba en ignorat parador, expedisc el present edicte.  
  
Torrent, 10 d'abril de 2019.- El lletrat de l'Administració de justícia: José David Sevilla García.